2. Magyar Női Kundalini Tábor | Sat Nam Kundalini Jóga
Jóga tanítások
A szeretet ereje – 2. Magyar Női Kundalini Tábor
2. Magyar Női Kundalini Tábor
2018. július 6-8., Kerekerdő
“Nézz a tükör mögé! Te vagy a szellem, a lélek, Te vagy az “Én” a teljes mivoltodban. Te vagy a tisztesség, minden forrás forrása. Minden megváltó megváltója. Belőled született a teremtés.” Yogi Bhajan
Örömmel hirdetjük és szeretettel hívunk a Hari Bhajan Kaur (IT) vezette 2. Magyar Női Kundalini Táborba. Nemcsak a tavalyi első tábor, hanem a februári workshop is azt mutatja, hogy nagy az igény a női témák női körben történő megosztására, gyógyítására.
Felgyorsult, rohanó világunkban egyre messzebb kerülünk valódi lényünktől, elfelejtjük az élet valódi forrását, azt, ahonnan mindannyian érkeztünk. A mostani tábor alkalmával lehetőségünk lesz közelebb kerülni valódiságunkhoz, ahhoz, amik valójában vagyunk, amiről csak megfeledkeztünk. Ha nőként képessé válunk ezt megélni, akkor továbbadhatjuk férfitársainknak, fiainknak és lányainknak.
“Csatlakozz hozzánk a Női Táborba! Ismerd fel és emlékezz, hogy nőként mi az igazi értéked, és győzd le ezáltal a nehézségeket, hogy jobban tudd kezelni az idő és tér által létrejött korlátokat!” Hari Bhajan
Honnan ered a Női Kundalini Tábor ötlete?
Az első női tábort Yogi Bhajan hozta létre 1976-ban. Minden évben 8 hetet töltött a nőkkel és támogatta, tanította őket abban, hogyan tudnak valódi Nővé válni, hogyan tudják a Női minőségüket élni és megélni. Nagy tisztelője volt a női nemnek, és ezt örökítette tovább a női táborban. Halála után is évről évre folytatják a hagyományt és megtartják a tábort rövidebb intervallummal az USA-ban is.
2017-ben létrehoztuk az Magyar Női Kundalini Tábort, mely idén az érdeklődés középpontjába került világszinten. Bár léteznek női táborok, a magyar tábor oly módon rendhagyó, hogy egy az egyben viszi tovább a Yogi Bhajan féle hagyományt.
Mi a tábor célja?
folytatni a hagyományt
egy női kör kialakítása a kundalini jóga szellemiségében
teret adni annak, hogy a rég elnyomott érzések feljöhessenek, és a nyomás alól felszabadulva megélhesse minden nő a kreatív létezését
a nők felemelése, kibontakoztatása
az ősi női energiák felébresztése
egymás elfogadásának erősítése
erős, büszke, magabiztos nők
teret adni a nyugalomnak, a megerősödésnek, töltődésnek és újjászületésnek
Eszközeink a tábor alatt:
Jóga, meditáció, szádana (reggeli spirituális gyakorlás)
Shakti Tánc: a tánc jógája, ahol mélyebben kapcsolódhatsz a lelkeddel és a testeddel egy szabad áramlásban a kundalini jóga technikáin keresztül
“Peanut hour”: a szikh nők hagyománya, amikor mogyoró pucolás közben megbeszélhettek minden olyan dolgot egymással, amire máskor nem volt tér és lehetőség. Ez egy bizalmasan együtt töltött idő kimondottan a női körben.
Sat Nam mandala egyéni és közös elkészítése (mindenki a sajátját, majd közösen a táborét)
Hangfürdő az elme lecsendesítése
Jógikus életmód nőknek
Idén olyan programunk lesz, aminek egy része a Balatonnál történik majd.
Minden információt a képek alatt találsz!
Időpont: 2018. július 6-8.
Helyszín: Kerekerdő, 8321 Uzsa, Kerekerdő 0270/2 hrsz.
Személygépkocsival: a 84-es főút mentén Sopron, Sárvár felé haladva, Uzsa után 500 méterre, balra található erdészeti úton közelíthető meg a panzió. Az úton jól látható Kerekerdő táblák jelzik az utat.
Vasúton: Tapolca vasútállomásról, Uzsa Vasútállomásig kell közlekedni. Ahonnan gyalogosan 800 m erdei (részben köves) úton közelíthető meg a panzió.
Autóbusszal: Uzsa vasútállomás elnevezésű buszmegállóig kell közlekedni. Ahonnan gyalogosan 900 m erdei (részben köves) úton közelíthető meg a panzió.
Napi 3x-i vegetáriánus étkezés lesz, válogatott, minőségi alapanyagokból. Nagy hangsúlyt fektetünk arra, hogy olyan ételekkel tápláljuk magunkat, ami támogat minket a 3 nap folyamataiban. Amennyiben speciálisan étkezel, kérünk jelezd feltétlenül!
Az étel díja, ami helyben rendezendő: 4.500 ft/nap.
Kőházban 2-6 ágyas szobákban saját fürdőszobával: 4.200 Ft/éj
Faházakban 4-6 ágyas szobákban, melyekhez a fürdőszoba a kőépületben található: 3.700 Ft/éj.
A szállás is helyben rendezendő.
A kőházban a szállások korlátozottak, így kérünk, jelezd, melyiket választod. Jelentkezési sorrendben tudjuk kiadni a szobákat. Ha van, akivel szeretnél együtt lenni, azt jelezd felénk.
Lehetőség van csütörtökön, július 5-én is ott aludni, ha nincs kedved a kezdés napján korán kelni, hogy odaérj a kezdésre.
Hozzájárulás a programokhoz:
2018. június 4-ig a kedvezményhez használd a LOVE2018 kupont a jelentkezés tárgyában
Felnőtteknek: 111 Euro/36.200 Ft
11-17 éves fiatal hölgyeknek: 56 Euro/19.100 Ft
2018. június 4.-től június 22-ig
Felnőtteknek: 128 Euro/42.500 Ft
11-17 éves fiatal hölgyeknek: 65 Euro/22.700 Ft
2018. június 22. után
Felnőtteknek: 137 Euro/45.200 Ft
11-17 éves fiatal hölgyeknek: 74 Euro/24.500 Ft
Napi jegy:
felnőtteknek 56 Euro/19.100 Ft
gyerekeknek: 29 Euro/9.900 Ft
10 év alatt minden esetben ingyenes a részvétel
Amennyiben szeretnél eljönni és nem áll rendelkezésedre a teljes összeg a kedvezményes határidőig, 50 Euro/17.400 Ft foglalóval biztosíthatod a helyedet. A hátralévő részt pedig személyes megállapodás alapján tudod rendezni.
Tehát a teljes költség három tényezőből áll össze:
részvételi díj (utalás vagy készpénz)+ étkezés (helyben) + szállás (helyben)
További információért kérünk fordulj hozzánk bizalommal.
info@noitabor.hu vagy
womencamphungary@gmail.com
A Női Tábor szervezői
Mia 25 évesen találkozott először a kundalíni jógával. Addig az állandó változás és az örök útkeresés jellemezte. Élt Londonban, Svájcban, Szlovéniában, és már fiatalon megtanulta, hogy a stressz és a túlfeszített életmód mit eredményez. Mia a KRI (Kundalini Research Institute) által minősített kundalíni jóga és meditációs tanár, jelenleg a Level 2-es tanárképzést és a Leadership & Success programot végzi amellett, hogy rendszeres órákat és workshopokat tart országszerte. Célja, hogy saját tapasztalatán keresztül megmutassa: egészség, boldogság, teljesség mind bennünk van, csak ki kell nyitnunk a kapukat hozzá.
3 könnyed filmajánló borús napokra
Könyvajánló / Amrita
3 könyvajánló anyák napjára
2018 meditációja
Szeretnéd megkapni 2018 ajánlott meditációját?
Akkor iratkozz fel a heti lélekemelő leveleimre, és csatlakozz ezáltal közösségünkhöz! Szeretettel, Mia
SATNAM Archívum Hónap kiválasztása 2018. június 2018. május 2018. április 2018. március 2018. február 2018. január 2017. december 2017. november 2017. október 2017. szeptember 2017. augusztus 2017. július 2017. június 2017. május 2017. április 2017. március 2017. február 2017. január 2016. december 2016. november 2016. október 2016. szeptember 2016. augusztus 2016. július 2016. június 2016. május 2016. április 2016. március 2016. február 2016. január 2015. december 2015. november 2015. október 2015. szeptember 2015. május 2015. április 2015. március 2015. február 2015. január 2014. december 2014. november 2014. október 2014. szeptember 2014. augusztus
A csodák mantrája
Mantra a félelmeink elengedésére
Mantra a tudatalatti tisztítására
Ardas Bhaee mantra - az ima szépsége
© 2014- 2017 - Sat Nam Jóga - Made with peace, love & happiness - Minden jog fenntartva!
Szeretnéd megkapni videón
2018 ajánlott meditációját?
Akkor iratkozz fel a heti lélekemelő leveleimre, és csatlakozz ezáltal közösségünkhöz!
(A spameket én sem szeretem, Téged sem teszlek ki nekik :)